Vengdayîşê Komîsyonê Kulturî yê HDKyî, Merkezê Kulturê Mezopotamya, BEKSAV û Kulturê Golge ser o hunermendan waşt ke verê Sersefîrîya Fransa ya Îstanbulî de şehîdanê Qirkerdişê Parisî yê 23yê Kanûne yad bikerê û qirkerdişî protesto bikerê.
La hunermendê ke Wekîlê HDPyî Musa Pîrogluyî reyde ameyî verê sersefîrîye hetê polîsan ra gêrîyayî binê ablûqa. Çapemenîye bi zorî ameye dûrvistene û xeylêk kesîa meyî destbendkerdene.
Pîrogluyî verê sersefîrîye de eşkerayîye daye û bera hêrişanê polîsan nêrazîbîyayîşê xo mojna. Pîrogluyî pare kerd ke sey polîsanê Fransa polîsê tirkî zî kenê ke verê protestoyan bigêrê la verê qirkerdişan nêgênê. Pîrogluyî venga hukmatê Fransa da ke wa qirkerdişî roşnî bikero.
Pîrogluyî vat: ''Ma do qetî hesabê nê qirkerdişan bipersê. Wazenê wa kuçeyan de vengê şarî nêvejîyo. Aseno ke îqtîdar nê prosesê weçînayîşî bi ablûqayan îdare bikero. La ma do ablûqaya înan bişiknê û nê saltanatê înan birijnê.''
